ตอนนี้จะมองไปทางไหนก็เจอแต่ร้านนมเยอะเเยะเต็มไปหมด ทั้งร้านเก่าและใหม่ที่ทยอยเปิดกันเรื่อยๆ ส่วนร้านที่เปิดใหม่อีกร้านนึงที่ไม่คววรพลาด "ร้าน ลูกวัว" ร้านตั้งอยู่ที่ ถ. ผดุงภักดี ไม่ใกล้ไม่ไกลจากย่านตลาดใหม่ แค่มุ่งตรงมาจากโรงแรมสิงห์โกลเด้นเพลสเพียงไม่กี่เมตร ก็จะเจอร้านนี้ ตั้งอยู่ทางขวามือ ตัวร้านมีป้ายระบุโดดเด่น โซนที่นั่งให้เลือกทั้งแบบติดแอร์และรอบๆ ร้าน ในช่วงค่ำ ย่านนี้คนไม่พลุกพล่าน เลยทำให้ดูชิลล์ๆ การตกแต่ง น่ารัก ใสๆ ล่อตาล่อใจเด็ก ที่นั่งขึ้นรูปจากฟาง มีเมนูหลากหลายให้เลือก ทั้งอาหารจานหลัก เครื่องดื่ม หรือจะเป็นของทานเล่น ราคาก็ไม่แพงเกินไป